Document ID: 32014D0160

DECIZIA DE PUNERE ÎN APLICARE A COMISIEI
din 20 martie 2014
de abrogare a listelor unităților din țările terțe din care statele membre autorizează importurile de anumite produse de origine animală, adoptate pe baza Deciziei 95/408/CE a Consiliului
[notificată cu numărul C(2014) 1742]
(Text cu relevanță pentru SEE)
(2014/160/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 854/2004 al Parlamentului European și al Consiliului din 29 aprilie 2004 de stabilire a normelor specifice de organizare a controalelor oficiale privind produsele de origine animală destinate consumului uman (1), în special articolul 16,
întrucât:
(1)
Directiva 2004/41/CE a Parlamentului European și a Consiliului (2) a modificat Decizia 95/408/CE a Consiliului (3) și a stabilit că listele provizorii cu țări terțe și cu unități din țările terțe întocmite în conformitate cu Decizia 95/408/CE ar trebui să continue să se aplice mutatis mutandis, în așteptarea adoptării dispozițiilor necesare pe baza Regulamentului (CE) nr. 852/2004 al Parlamentului European și al Consiliului (4), a Regulamentului (CE) nr. 853/2004 al Parlamentului European și al Consiliului (5), a Regulamentului (CE) nr. 854/2004 și a Directivei 2002/99/CE a Consiliului (6). Decizia era aplicabilă până la data de aplicare a Regulamentelor (CE) nr. 852/2004, (CE) nr. 853/2004 și (CE) nr. 854/2004, respectiv până la 1 ianuarie 2006.
(2)
Listele unităților din țările terțe din care statele membre autorizează importurile de anumite produse de origine animală, care au fost adoptate pe baza Deciziei 95/408/CE, există în continuare.
(3)
Articolul 12 din Regulamentul (CE) nr. 854/2004 stabilește procedura de întocmire și de actualizare a listei unităților din care importurile de anumite produse de origine animală sunt autorizate. Pe baza dispozițiilor de la articolul respectiv, în special de la alineatul (5), care prevede că Comisia trebuie să se asigure că versiunile actualizate ale tuturor listelor întocmite sau actualizate sunt accesibile publicului, listele unităților din care statele membre autorizează importurile de anumite produse de origine animală destinate consumului uman sunt publicate pe site-ul internet al Comisiei Europene (7).
(4)
Pentru o mai mare claritate a legislației Uniunii și în vederea întocmirii listelor cu unitățile din țările terțe din care importurile de anumite produse de origine animală sunt autorizate, listele anterioare adoptate pe baza Deciziei 95/408/CE au devenit caduce și, prin urmare, ele trebuie să fie abrogate în mod formal din motive de securitate juridică.
(5)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Deciziile Comisiei enumerate în anexă se abrogă.
Articolul 2
Prezenta decizie se adresează statelor membre.
Adoptată la Bruxelles, 20 martie 2014.

Labels: 3
17
5